Diari Oficial de la Generalitat Valenciana


Sumari del DOGV 6952, del 28-01-2013 (2013/62)

Notificació de la sentència dictada en el procediment de guarda i custòdia de fill menor número 1119/2010.
----------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/62


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia de fill menor número 1119/2010. [2013/62]  
Assumpte civil 001119/7392-EE   
Família. Guarda, custòdia i aliments, fill menor, no matrimoni no consensuat 001119/2010.  
Part demandant: Amparo Flores Carbonell.  
Part demandada: Miguel Ángel Aliaga Ferrer.   
Manuel Cazalilla Hoyofrio, secretari del Jutjat de Primera Instància número 24 de València, faig saber:   
Que en el juí a què es fa referència s'ha dictat la resolució que té el text que, literalment, és com seguix.  
«Dispositiva  
Estime la demanda instada per la representació processal d'Amparo Flores Carbonell contra Miguel Ángel Aliaga Ferrer, aprove l'acord aconseguit per les parts, amb tots els efectes legals, i s'aproven com a mesures definitives les acordades en la vista, que són les següents:  
  
1. S'atribuïx a la mare la guarda i la custòdia del fill menor dels litigants, i els progenitors en compartixen la pàtria potestat.  
  
2. Com a règim de visites paternofilials, es fixen els caps de setmana alterns, des de les 10.00 hores del matí del dissabte fins a les 20.00 hores del diumenge, els dies festius alterns des de les 10.00 hores fins a les 20.00 hores i, a falta d'acord, la mare tria els anys parells, i el pare els imparells; les vacacions escolars de Nadal, Falles, Setmana Santa i d'estiu es distribuïxen per la mitat entre els progenitors i, a falta d'acord, la mare tria els anys parells, i el pare els imparells. En tots els casos l'entrega i la recollida del menor es farà al domicili matern.   
  
3. El pare abonarà a la mare, en concepte de pensió per aliments a favor del fill dels litigants, la quantitat de 300 euros mensuals, en el compte corrent que a este efecte designe la mare, per mesos anticipats i dins dels cinc primers dies de cada mes, i en les 12 mensualitats de l'any, i s'actualitzarà segons la variant percentual que anualment experimente l'índex de preus al consum aprovat per l'Institut Nacional d'Estadística o organisme que el substituïsca.  
Cada part abonarà les costes causades a instàncies seues i pertinent aplicació.   
Mode d'impugnació: per mitjà de recurs d'apel·lació davant d'este Jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de cinc dies, amb la indicació de la infracció comesa, segons el parer de la persona recurrent, i, sense estos requisits, no s'admetrà el recurs (art. 451 i 452 de la LECn). Haurà d'efectuar-se la consignació de 50 euros, en el compte de depòsits i consignacions d'este Jutjat, obert en el Banesto: 0030; oficina: 3305; dígit de control: 20; compte del Jutjat: 3169446208; en descripció: 4584-0000-02-número del procediment amb quatre dígits-els dos últims números de l'any, llevat que la persona recurrent tinga concedit el benefici de justícia gratuïta; d'acord amb el que disposa la Llei Orgànica 1/2009, de 3 de novembre, i s'acreditarà la dita consignació. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.»   
Diligència. L'estenc jo, el secretari judicial, per a fer constar que el present edicte ha quedat fixat en el dia de hui en el tauler d'anuncis. En done fe.  
València, 19 de juny de 2012.   
Atés que es desconeix el domicili o residència actuals de la part demandada, per la Sentència de 24 de novembre de 2010, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència a Miguel Ángel Aliaga Ferrer.  
  
València, 19 de desembre de 2012.- El secretari judicial: Manuel Cazalilla Hoyofrío.